###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 117/2022. (XII. 20.)** Berettyóújfalu Város Önkormányzata képviselő-testülete 2023. I. félévi munkaterve elfogadásának javaslata

**A20 118/2022. (XII. 20.)** A berettyószentmártoni posta újranyitásának javaslata

**A20 119/2022. (XII. 20.)** A Mezei-Vill Kft.-nek az üzemeltetési és karbantartási díjakra irányuló, bármilyen jogcímű követelésének vitatása

**A20 120/2022. (XII. 20.)** A Bihari Regionális Ipari Park villamosenergia rendszeréhez kapcsolódó ingó elemek tulajdonjogának a Magyarország helyi önkormányzatairól szóló 2011. évi CLXXXIX. törvény 108/C. § alapján az Opus Titász Áramhálózati Zrt. részére történő ingyenes átruházásának javaslata

**A20 121/2022. (XII. 20.)** Az INTERREG V-A Románia-Magyarország 2014-2020 ROHU 359 kódszámú –„Promoting an integrated approach regarding the improving of the employment rate and business environment at the level of Margita and Berettyóújfalu Microregions” elnevezésű projekt megvalósításához kapcsolódó közbeszerzési eljárás eredményének megállapításának javaslata

**A20 122/2022. (XII. 20.)** ROHU egészségügyi eszköz-beszerzés megismételt közbeszerzési eljárása eredményének megállapításának javaslata

**A20 123/2022. (XII. 20.)** Aberettyóújfalui 5/2/A/3 hrsz.-ú, természetben a Berettyóújfalu, Péterszegi utca 2/B fszt. 3. alatti 52,27 m2 nagyságú komfortos lakást nettó 7.700.000.- Ft induló értéken versenytárgyalás útján történő értékesítésének javaslata

**A20 124/2022. (XII. 20.)** A berettyóújfalui 3423/5/A/8 hrsz.-ú, természetben a Berettyóújfalu, Bessenyei ltp. 1-3., 1. lh. 2/8. alatti 52 m2 nagyságú összkomfortos lakást nettó 21.800.000 Ft induló értéken versenytárgyalás útján történő értékesítésének javaslata

**A20 125/2022. (XII. 20.)** A berettyóújfalui 3423/5/A/14 hrsz.-ú, természetben a Berettyóújfalu, Bessenyei ltp. 1-3., 1. lh. 4/14. alatti 52 m2 nagyságú összkomfortos lakást nettó 19.000.000 Ft induló értéken versenytárgyalás útján történő értékesítésének javaslata

**A20 126/2022. (XII. 20.)** Az egészségügyi alapellátás vállalkozási formában történő ellátásának javaslata

**A20 127/2022. (XII. 20.)** A berettyóújfalui 090095006 számú házi gyermekorvosi praxis további működtetéséről szóló javaslat

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 90/2022. (XII. 20.)** Berettyóújfalu Város Önkormányzata képviselő-testülete 2023. I. félévi munkaterve elfogadásának javaslata

**A20 91/2022. (XII. 20.)** A berettyószentmártoni posta újranyitásának javaslata

**A20 92/2022. (XII. 20.)** A Mezei-Vill Kft.-nek az üzemeltetési és karbantartási díjakra irányuló, bármilyen jogcímű követelésének vitatása

**A20 93/2022. (XII. 20.)** A Bihari Regionális Ipari Park villamosenergia rendszeréhez kapcsolódó ingó elemek tulajdonjogának a Magyarország helyi önkormányzatairól szóló 2011. évi CLXXXIX. törvény 108/C. § alapján az Opus Titász Áramhálózati Zrt. részére történő ingyenes átruházásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. december 20-án megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről**

 Nagy Istvánné bizottsági elnök

 Szántai László bizottsági tag

 Bottó Gabriella Judit bizottsági tag

**Berettyóújfalui Polgármesteri Hivatal részéről:**

 Muraközi István polgármester

Dr. Körtvélyesi Viktor jegyző

Nagyné Székely Katalin aljegyző

Sólya László városfejlesztési irodavezető

 Dézsi Ferencné pénzügyi irodavezető

 Mile Sándor jegyzőkönyvvezető

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság pedig szintén 3 fővel határozatképes. A levezető elnök elmondta, hogy a bizottsági ülés meghívójában 3 közös napirendi pont szerepel. A levezető elnök a napirend tervezetét szavazásra bocsátotta, melyet mindkét Bizottság jelenlévő tagjai egyhangúan támogattak.

Az ülés kezdete: 1642

**Együttes ülés napirendje:**

1./ Előterjesztés Berettyóújfalu Város Önkormányzata képviselő-testülete 2023. I. félévi munkaterve elfogadására (2.)

**Előterjesztő:** Muraközi István polgármester

2./ Előterjesztés a berettyószentmártoni posta újranyitására (3.)

 **Előterjesztő**: Muraközi István polgármester

3./ Előterjesztés az Ipari park villamosenergia rendszeréről (6.)

 **Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés az INTERREG V-A Románia-Magyarország 2014-2020 ROHU 359 kódszámú –„Promoting an integrated approach regarding the improving of the employment rate and business environment at the level of Margita and Berettyóújfalu Microregions” elnevezésű projekt megvalósításához kapcsolódó közbeszerzés eljárás eredményének megállapítására (4.)

 **Előterjesztő**: Muraközi István polgármester

5./ Előterjesztés ROHU egészségügyi eszköz-beszerzés megismételt közbeszerzési eljárása eredményének megállapítására (5.)

 **Előterjesztő**: Muraközi István polgármester

6./ Előterjesztés önkormányzati tulajdonú ingatlanok versenytárgyalás útján történő értékesítéséről (7.)

 **Előterjesztő**: Muraközi István polgármester

7./ Előterjesztés az egészségügyi alapellátás vállalkozási formában történő ellátásáról (8.)

 **Előterjesztő**: Muraközi István polgármester

**1. Napirend:** Előterjesztés Berettyóújfalu Város Önkormányzata képviselő-testülete 2023. I. félévi munkaterve elfogadására

**Szántai László képviselő** módosító indítványt terjesztett elő, mely szerint a márciusi képviselő-testületi ülésre szeretné napirendre vetetni a szervezeti és működési szabályzat felülvizsgálatát és esetleges módosítását.

**Muraközi István polgármester** hozzátette, hogy nem támogatja a szervezeti és működési szabályzat, mivel a képviselő-testület megalakulásakor ezt már tárgyalták, de természetesen a bizottságok és a képviselő-testület is ki fogja alakítani az ezzel kapcsolatos véleményét.

**Dr. Zákány Zsolt képviselő** kérdést tett fel arra vonatkozóan, hogy a módosító indítvány valamilyen konkrét dologra vonatkozik, vagy általánosságban értendő?

**Szántai László képviselő** válaszában elmondta, hogy véleménye szerint a szervezeti és működési szabályzatnak több olyan pontja van, ami nem életszerű szabályozást tartalmaz, ezért egy általános átfogó felülvizsgálatot javasol.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök először a módosító indítványt, majd a határozati javaslatot szavazásra bocsátotta.

A Pénzügyi Bizottság a módosító indítvány elfogadását 0 igen, 2 nem és 1 tartózkodás mellett nem támogatta.

Az Ügyrendi, Közrendvédelmi és Településfejlesztési Bizottság a módosító indítvány elfogadását 1 igen, 2 nem és 0 tartózkodás mellett nem támogatta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**117/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat 2023. évi I. félévi munkatervét elfogadja.

**Határidő:** 2022. december 22.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 2 igen, 0 nem, 1 tartózkodás mellett az alábbi határozatot hozta:

**90/2022. (XII. 20.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat 2023. évi I. félévi munkatervét elfogadja.

**Határidő:** 2022. december 22.

 **Felelős:** Nagy Istvánné bizottsági elnök

**2. Napirend:** Előterjesztés a berettyószentmártoni posta újranyitására

**Muraközi István polgármester** szóbeli kiegészítésében elmondta, hogy a posta bezárása egy tájékoztatás közlés volt, melyet követően az önkormányzat felvette a kapcsolatot a posta területi, illetve országos vezetésével, melyre válaszként az előterjesztéshez csatolt levelet kapta az önkormányzat. A levél szerint szerződéskötéssel 18 hónapra a szentmártoni posta újranyithat. Polgármesterként egy szándéknyilatkozatot ezzel kapcsolatban már kiadott, természetesen azzal, hogy a végleges döntést a képviselő-testület a december 22-i ülésén hozza meg.

**Szántai László képviselő** hozzátette, hogy ha jól tudja, a szentmártoni postán egy berettyóújfalui dolgozó van foglalkoztatva, ezzel pedig az ő munkahelyét is megvédheti az önkormányzat. Kérdést tett fel arra vonatkozóan, hogy nem arról szólt a posta döntése, hogy várhatóan márciusig fogja szüneteltetni a tevékenységet?

**Muraközi István polgármester** válaszában elmondta, hogy a bezárás átmeneti időre szól, de nem hallott róla, nem lett kimondva, hogy márciusig tartana.

**Dr. Zákány Zsolt képviselő** szóban hozzátette, hogy a berettyószentmártoni emberek időnként nagyon markánsan fogalmazzák meg azon véleményüket, hogy Berettyószentmárton nem Berettyóújfalu része, Berettyóújfalu nem törődik velük, mostoha helyzetben vannak, ezt pedig sokféle módon megindokolják. Itt van a posta újranyitásának költsége, a helyi járat, ami elsősorban a berettyószentmártoni lakosok városi elérhetősége szempontjából fontos, megújult a főterük, megvalósult az ATM. Azt gondolja, hogy már ennyi is elegendő indok arra, hogy a Berettyószentmártoniak ezt a véleményüket megváltoztassák. A képviselő-testületi ülésen is el fogja mondani, hogy ezt a költséget a város fizeti a berettyószentmártoniak kifejezett hasznára, mert Berettyóújfalu városában élő emberek ott nem gyakran járnak postára.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**118/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a Berettyóújfalu, Puskin u. 48. szám alatti postai szolgáltatóhely 2023. januári újranyitása érdekében az Önkormányzat díjfizetési kötelezettséggel megállapodást kössön a Magyar Posta Zrt-vel kihelyezett posta szolgáltatás nyújtására.

A megállapodás a jelen határozat melléklete szerinti tartalommal kerül megkötésre, a 2023. évre vonatkozó éves díj mértéke nettó 8.558.000-Ft.

A nettó 8.558.000-Ft összegű éves díjat Berettyóújfalu Város Önkormányzata a 2023. évi költségvetése terhére biztosítja.

**Határidő:** 2022. december 22.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 3 igen, 0 nem, 0 tartózkodás mellett az alábbi határozatot hozta:

**91/2022. (XII. 20.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a Berettyóújfalu, Puskin u. 48. szám alatti postai szolgáltatóhely 2023. januári újranyitása érdekében az Önkormányzat díjfizetési kötelezettséggel megállapodást kössön a Magyar Posta Zrt-vel kihelyezett posta szolgáltatás nyújtására.

A megállapodás a jelen határozat melléklete szerinti tartalommal kerül megkötésre, a 2023. évre vonatkozó éves díj mértéke nettó 8.558.000-Ft.

A nettó 8.558.000-Ft összegű éves díjat Berettyóújfalu Város Önkormányzata a 2023. évi költségvetése terhére biztosítja.

**Határidő:** 2022. december 22.

 **Felelős:** Nagy Istvánné bizottsági elnök

**3. Napirend:** Előterjesztés az Ipari park villamosenergia rendszeréről

**Muraközi István polgármester** szóbeli kiegészítésében elmondta, hogy egészen 2008-ig kell visszamenni az időben. A Bihari Vállalkozási Övezet Menedzser Kft. felszámolásakor az önkormányzat tulajdonosa lett az akkori Ipari Park villamos energia hálózatának és az azt ellátó trafó hálózatnak. Az önkormányzat feladatai között villamos energia hálózat üzemeltetése sem akkor, sem pedig most nincs és nem is volt. Az önkormányzat ennek a hálózatnak az üzemeltetésére kötött szerződést a Mezei-Vill Kft.-vel, mely szerződés évente megújításra került 2010-ig. Ennek alapján a Mezei-Vill Kft. szolgáltatta a villamos energiát az ott megtelepült vállalkozásoknak. 2010-ben vélhetően összefüggésben az önkormányzati választás útján kialakult új képviselő-testülettel egyetértésben ez a szerződés nem került meghosszabbításra. Azóta eltelt 12 év, a cég részéről ez évben történt megkeresés, melyet több levélváltás követett, ezek mind az előterjesztéshez mellékletben csatolásra kerültek. Ezzel kapcsolatban a cég tájékoztatást küldött a képviselő-testület tagjainak, amit a képviselőktől tudott meg, mint polgármester, ebből a tájékoztatásból nem kapott. A Mezei-Vill Kft. novemberben tájékoztatta az önkormányzatot, hogy ezt a hálózatot január 1-gyel visszaadják az önkormányzatnak, tovább nem üzemeltetik. Az érintett vállalkozások megkeresték az önkormányzatot, hogy akkor január 1-je után velük mi lesz, az önkormányzat felvette a kapcsolatot az OPUS Titász Zrt.-vel, ahonnan azt a tájékoztatást kapták, hogy amennyiben az önkormányzat egy olyan tartalmú döntést hoz, mely szerint ezt a villamos energia hálózatot átadja az OPUS Titász Zrt.-nek, akkor ők üzemeltetik a hálózatot és kiszolgálják villamos energiával az ott működő vállalkozásokat.

**Dr. Körtvélyesi Viktor jegyző** hozzátette, hogy úgy tudják, hogy névre szólóan kaptak a képviselők egy tájékoztatót a Mezei-Vill Kft.-től. Úgy gondolták, hogy a teljes képhez érdemes az előzményeket, illetve az ezzel kapcsolatos összes levelezést is megküldeni a képviselőknek. Idén először május 31-én kapott felszólítót az Önkormányzat, amelyben 2011-től egészen ez évig lebontva a költségeket, vagy az igényüket feltüntették. Ezek az évenkénti elszámolások a cég által aláírásra kerültek, viszont polgármester úr által nem, így nem értik, hogy ezeket utólag kellene polgármester úrnak hitelesítenie? Erre a követelésre válaszolt az önkormányzat, nem tartják megalapozottnak, mert nincs olyan szerződés a Mezei-Vill Kft.-vel, amely ennek a hálózatnak az üzemeltetésére, karbantartására vonatkozna. Az újabb levelezésükben már azt pedzegeti a cég, hogy ha esetleg nem is áll fenn szerződéses jogviszony, akkor az önkormányzat jogalap nélkül gazdagodott az által, hogy ők ezt a rendszert üzemeltették, karbantartották. Nem gondolja, hogy az önkormányzat 100 millió forint értékben gazdagodott volna az elmúlt években, meg lehet nézni azokat a trafó állomásokat, hogy milyen állapotban vannak, nem valószínű, hogy sűrűn voltak karbantartva az elmúlt évtizedben. A legfurcsább az egészben, hogy az annak idején 1 évre kötött szerződés lejáratát követően 12 évvel jön egy ilyen elszámolási igény, se egy teljesítés igazolás, se egy fizetési felszólítás, semmi nem érkezett a cégtől, hogy az önkormányzatnak bármiféle tartozása lenne feléjük.

**Csarkó Imre képviselő** kérdést tett fel arra vonatkozóan, hogy jól érti-e, hogy 12 évre visszamenőleg visszadátumozott papírokkal szeretnének aláírást kérni polgármester úrtól, hogy ez legyen kifizetve 12 évre visszamenőleg egy nem létező szerződés alapján?

**Muraközi István polgármester** válaszában elmondta, hogy erről van szó, ráadásul az évenkénti összegeket az akkori inflációval megnövelték.

**Szántai László képviselő** hozzátette, hogy a szolgáltatást a cég vélhetően kiszámlázta a szolgáltatást igénybe vevőknek, de nem csak az energia árát számlázta ki, hanem a rendszer használati és üzemeltetési díját is. Azt gondolja, hogy a céget nem feltétlenül érte bármiféle veszteség. Teljesítés igazolások hiányában, melyek a munka elvégzését igazolták annak idején, ha bíróságra kerül ez az ügy, a vállalkozó nem fogja tudni prezentálni, hogy ezt a tulajdonos, vagyis az önkormányzat részéről bárki elfogadta. Ha jól olvasta, akkor a legutóbbi megkeresésében a Mezei-Vill Kft. már jó néhány évnyi követeléséről lemondott annak elévülése okán. Ha jól érti, akkor nagyjából 4 évnyi követelés maradt fenn, ebből véleménye szerint az látható, hogy kicsit blöff szerű az egész. Több, mint 10 évre visszamenőleg ily módon kérni meglehetősen érdekes, azt gondolja, hogy az önkormányzat vigye jogi útra az ügyet, ott pedig minden tisztázódhat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 2 igen, 0 nem, 1 tartózkodás mellett az alábbi határozatot hozta:

**119/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Bihari Regionális Ipari Park villamosenergia rendszerének üzemeltetése és karbantartása tárgyában a Mezei-Vill Kft. által benyújtott elszámolást nem fogadja el, a Mezei-Vill Kft.-nek az üzemeltetési és karbantartási díjakra irányuló, bármilyen jogcímű követelését vitatja.

**Határidő:** 2022. december 22.

 **Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**120/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a tulajdonában lévő, a Bihari Regionális Ipari Park villamosenergia rendszerének alábbi ingó elemeinek:

- 4 db 650 kVA-os TR. állomás,

- 200 méter 20 kV-os (középfeszültségű) vezeték,

- 1200 méter 0,4 kV-os (kisfeszültségű) vezeték

tulajdonjoga a Magyarország helyi önkormányzatairól szóló 2011. évi CLXXXIX. törvény 108/C. § alapján az Opus Titász Áramhálózati Zrt. részére ingyenesen átruházásra kerüljön, ennek kapcsán felhatalmazza a polgármestert az Opus Titász Áramhálózati Zrt-vel történő tárgyalások lefolytatására és az ingyenes vagyonátadásra vonatkozó szerződés megkötésére.

**Határidő:** 2022. december 22.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 3 igen, 0 nem, 0 tartózkodás mellett az alábbi határozatot hozta:

**92/2022. (XII. 20.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Bihari Regionális Ipari Park villamosenergia rendszerének üzemeltetése és karbantartása tárgyában a Mezei-Vill Kft. által benyújtott elszámolást nem fogadja el, a Mezei-Vill Kft.-nek az üzemeltetési és karbantartási díjakra irányuló, bármilyen jogcímű követelését vitatja.

**Határidő:** 2022. december 22.

 **Felelős:** Nagy Istvánné bizottsági elnök

Az Ügyrendi, Közrendvédelmi és Településfejlesztési Bizottság 3 igen, 0 nem, 0 tartózkodás mellett az alábbi határozatot hozta:

**93/2022. (XII. 20.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a tulajdonában lévő, a Bihari Regionális Ipari Park villamosenergia rendszerének alábbi ingó elemeinek:

- 4 db 650 kVA-os TR. állomás,

- 200 méter 20 kV-os (középfeszültségű) vezeték,

- 1200 méter 0,4 kV-os (kisfeszültségű) vezeték

tulajdonjoga a Magyarország helyi önkormányzatairól szóló 2011. évi CLXXXIX. törvény 108/C. § alapján az Opus Titász Áramhálózati Zrt. részére ingyenesen átruházásra kerüljön, ennek kapcsán felhatalmazza a polgármestert az Opus Titász Áramhálózati Zrt-vel történő tárgyalások lefolytatására és az ingyenes vagyonátadásra vonatkozó szerződés megkötésére.

**Határidő:** 2022. december 22.

 **Felelős:** Nagy Istvánné bizottsági elnök

A három közös napirendi pont megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést.

Ezt követően a Pénzügyi Bizottság további napirendi pontjainak tárgyalása következett. A levezető elnök Dr. Zákány Zsolt volt. A levezető elnök ügyrendi javaslatot tett, mely szerint kérte, hogy a képviselő-testületi meghívóban szereplő 9. számú napirendi pont 1. számú határozati javaslatához megküldött előterjesztői módosítást a Pénzügyi Bizottság is tárgyalja. A levezető elnök az ügyrendi javaslatot szavazásra bocsátotta, melyet a Pénzügyi Bizottság tagjai egyhangúan támogattak. A levezető elnök ezt követően a napirend tervezetét szavazásra bocsátotta, melyet a Bizottság jelenlévő tagjai egyhangúan támogattak.

**4. Napirend:** Előterjesztés az INTERREG V-A Románia-Magyarország 2014-2020 ROHU 359 kódszámú –„Promoting an integrated approach regarding the improving of the employment rate and business environment at the level of Margita and Berettyóújfalu Microregions” elnevezésű projekt megvalósításához kapcsolódó közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy december 1-je volt a beadási határideje ennek a közbeszerzésnek. Az eljárás a Piac területén létesítendő agrárképzési központ megépítésére vonatkozott. A megadott határidőig két ajánlattevő nyújtott be ajánlatot, a berettyóújfalui Labert Hungary Kft. és a hajdúböszörményi Korona-Humán Kft. Az előterjesztéshez mellékelték a bontási jegyzőkönyvet. A Labert Hungary Kft. ajánlata minden tekintetben kedvezőbb, így a határozati javaslat arra irányul, hogy a Labert Hungary Kft. kerüljön nyertesként kihirdetésre.

**Dr. Zákány Zsolt képviselő** kérdést tett fel arra vonatkozóan, hogy ebben a pályázatban benne van az árnyékoló áthelyezése?

**Muraközi István polgármester** válaszában elmondta, hogy ebben a pályázatban az árnyékoló áthelyezése nincs benne. A sátor áthelyezése és egy extrém sportpálya kialakítása a BUSE pálya mellett, ezek szerepeltek egy pályázatban, de ez a pályázat sajnos nem nyert támogatást.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**121/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az INTERREG V-A Románia-Magyarország 2014-2020 ROHU 359 kódszámú -„Promoting an integrated approach regarding the improving of the employment rate and business environment at the level of Marghita and Berettyóújfalu Microregions” elnevezésű projekt megvalósításához kapcsolódó agrárképzési központ és bemutató tér építési beruházása tárgyú közbeszerzési eljárást eredményessé nyilvánítja, mivel a pályázatban rendelkezésre álló anyagi fedezet összege a tárgyi projektben elegendő az ajánlati árra.

Továbbá a szerződés megköthető az értékelés alapján legkedvezőbb ajánlatot tett érvényes ajánlatot benyújtó ajánlattevővel az alábbi ajánlati értékekkel:

Nyertes ajánlattevő neve: Labert Hungary Kft.

Nyertes ajánlattevő székhelye: 4100 Berettyóújfalu Dózsa Gy. utca 68/2.

Az ajánlat értékelési részszempont szerinti tartalmi elemei:

1. Nettó ajánlati ár opciókkal együtt (Ft-ban megadva, alapköltségvetés + opciók)

Nettó ajánlati ár alapköltség (Ft-ban megadva): 185 518 472

Nettó ajánlati ár opció 1 (Ft-ban megadva): 6 308 393

Nettó ajánlati ár opció 2 (Ft-ban megadva): 32 281 292

2. Az eljárást megindító hirdetmény M2) pontjában bemutatott, a szerződés teljesítésébe bevonni kívánt szakember MV-É jogosultság megszerzéséhez szükséges szakmai gyakorlati időn felüli magasépítés kivitelezési beruházásban szerzett szakmai többlettapasztalata (hónapban, min. 0 hónap, max. 24 hónap): 40

3. Az eljárást megindító hirdetmény M3) pontjában bemutatott, a szerződés teljesítésébe bevonni kívánt szakember alkalmassági követelményt meghaladó többlettapasztalata (hónapban, min. 0 hónap, max. 36 hónap): 39

4. Az eljárást megindító hirdetmény M4) pontjában bemutatott, a szerződés teljesítésébe bevonni kívánt szakember alkalmassági követelményt meghaladó többlettapasztalata (hónapban, min. 0 hónap, max. 36 hónap): 39

5. Kötelező 24 hónapon felül vállalt többlet jótállás időtartama (hónapban, min. 0 hónap, max. 24 hónap): 24

**Határidő:** 2022. december 22.

 **Felelős:** Dr. Zákány Zsolt bizottsági elnök

**5. Napirend:** Előterjesztés ROHU egészségügyi eszköz-beszerzés megismételt közbeszerzési eljárása eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy azért megismételt eljárásról van szó, mert augusztusban már volt ez ügyben egy eredménytelen eljárás. Új közbeszerzési eljárás került kiírásra, két részajánlat tekintetében két-két ajánlat érkezett. Ugyanazok a cégek tettek ajánlatot, akik augusztusban, viszont most mindkét cégnek sikerült érvényes ajánlatot benyújtania, ezért mindkét részajánlat tekintetében eredményesnek nyilvánítható az eljárás.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**122/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

 Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „Rehabilitációs eszközök beszerzése” (megismételt eljárás) tárgyú közbeszerzési eljárás 1. és 2. részajánlatai tekintetében az eljárást eredményessé nyilvánítja, a rendelkezésre álló pályázati fedezet összege - átcsoportosítást követően - a tárgyi projektben elegendő az ajánlati árra.

 A szerződések megköthetők az értékelés alapján legkedvezőbb ajánlatot tett érvényes ajánlatot benyújtó ajánlattevőkkel az alábbi ajánlati értékekkel:

*1. részajánlat tekintetében:*

Nyertes ajánlattevő neve: OMSZÖV-MEDIC Orvostechnikai Fejlesztő Gyártó és Kereskedelmi Korlátolt Felelősségű Társaság (1081 Budapest, Kenyérmező utca 6.)

Székhelye: 1081 Budapest, Kenyérmező utca 6.

Az ajánlat értékelési részszempont szerinti tartalmi elemei:

1. Nettó ajánlati ár (EUR-ban megadva): 70 087

2.Teremkerékpár: A páciens túlterhelésének elkerülése miatt a „forgatónyomaték” állandó értéken tartható (igen /nem ): Igen

3. Teremkerékpár: Chipkártyás páciens azonosítás gyors, automatikus és menürendszerben való dokumentálást nem igénylő módon (igen /nem): Igen

4.Teremkerékpár: A szoftvercsomag kompatibilis a teremkerékpáron és a futópadon kívül más eszközökkel is bővíthetőséget biztosítva a későbbiekben (igen /nem): Igen

5. Futópad kapaszkodóval: Chipkártyás páciens azonosítás gyors, automatikus és menürendszerben való dokumentálást nem igénylő módon (igen /nem): Igen

6.Futópad kapaszkodóval: Automatikusan beállítja a sebességet a pácienshez a vezérlőpanel érintése nélkül (igen /nem): Igen

7.Futópad kapaszkodóval: Gyakorló programokon kívül tesztprogramokkal is rendelkezik, pl. 6 perces sétateszt (igen /nem): Igen

8.Futópad kapaszkodóval: Negatív irányba is dönthető legalább 10%-ig (igen /nem): Igen

9. Korrekciós tükör, mobil: A tükör vízszintesen és függőlegesen is elhelyezhető az állványon (igen/nem): Igen

*2. részajánlat tekintetében:*

Nyertes ajánlattevő neve: ARTMED Kórháztechnikai, Kereskedelmi és Szolgáltató Kft. (1138 Budapest Viza Utca 7/c. ép. fszt. B303 25721/9/B/299)

Székhelye: 1138 Budapest Viza Utca 7/c. ép. fszt. B303 25721/9/B/299

Az ajánlat értékelési részszempont szerinti tartalmi elemei:

1. Nettó ajánlati ár (EUR-ban megadva): 130 891

2. Tangentoros kád: A vízsugárba levegő is bekeverhető (igen /nem): Igen

3. Mobil tangentor: A vízsugárhoz levegő is keverhető (igen /nem): Igen

4. Hydroxeur: Vízszintérzékelővel (igen /nem): Igen

5. Iszapkeverő berendezés: Hármas köpeny a fűtéshez (igen /nem): Igen

**Határidő:** 2022. december 22.

 **Felelős:** Dr. Zákány Zsolt bizottsági elnök

**6. Napirend:** Előterjesztés önkormányzati tulajdonú ingatlanok versenytárgyalás útján történő értékesítéséről

**Dézsi Ferencné pénzügyi irodavezető** szóbeli kiegészítésében elmondta, hogy van három üres lakótelepi lakása az önkormányzatnak, egy a Péterszegi lakótelepen, kettő pedig a Bessenyei lakótelepen. Érdeklődés van az ingatlanok iránt, reméli, hogy sikerül értékesíteni őket.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**123/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező berettyóújfalui 5/2/A/3 hrsz.-ú, természetben a Berettyóújfalu, Péterszegi utca 2/B fszt. 3. alatti 52,27 m2 nagyságú komfortos lakást nettó 7.700.000.- Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2022. december 22.

 **Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**124/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező berettyóújfalui 3423/5/A/8 hrsz.-ú, természetben a Berettyóújfalu, Bessenyei ltp. 1-3., 1. lh. 2/8. alatti 52 m2 nagyságú összkomfortos lakást nettó 21.800.000 Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2022. december 22.

 **Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**125/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező berettyóújfalui 3423/5/A/14 hrsz.-ú, természetben a Berettyóújfalu, Bessenyei ltp. 1-3., 1. lh. 4/14. alatti 52 m2 nagyságú összkomfortos lakást nettó 19.000.000 Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2022. december 22.

 **Felelős:** Dr. Zákány Zsolt bizottsági elnök

**7. Napirend:** Előterjesztés az egészségügyi alapellátás vállalkozási formában történő ellátásáról

**Muraközi István polgármester** szóban hozzátette, hogy nagyjából 2 éve érkezett főorvos úr Berettyóújfaluba, a praxis megszerzésével beszállt a gyermekorvosi ellátásba. Akkor már határozott kérése volt, hogy nem vállalkozási jogviszony keretében, hanem egészségügyi jogviszony keretében láthassa el feladatait. Akkor nagyon nehéz helyzetben volt az önkormányzat, mert a nyugdíjba vonulások miatt ellátatlanul maradtak berettyóújfalui gyermekek, így nagy segítség volt főorvos úr megérkezése. Azóta többször felvetődött, hogy szerencsésebb lenne, ha vállalkozási formában látná el feladatait, nem utolsó sorban amiatt is, hogy sokkal jobb a finanszírozás, ha valaki ezt a feladatát vállalkozóként látja el. A probléma a rezsiköltségek felmerülésével jött, ugyanis minden más háziorvos, aki vállalkozási formában látja el feladatait, ők a rendelővel kapcsolatos rezsiköltségeket megfizetik. Itt ebben az esetben, mivel doktor úr közalkalmazott, ezért a rendelő rezsiköltségét az önkormányzat fizeti, viszont így a többi orvosnak is az önkormányzat fizeti a rezsit, hogy emiatt ne lehessen különbséget tenni. Az önkormányzat egy elvi döntést hozott, ezt követően a gyermekorvosi, a háziorvosi és a védőnői ellátást is vállalkozási formában szeretné biztosítani, ezzel kapcsolatban várják főorvos úr válaszát. A munkájával nincs gond, szeret itt lenni, a gyermekek és a szülők is szeretik.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**126/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete 2023. március 1-től a háziorvosi, a házi gyermekorvosi, a fogorvosi, valamint a védőnői egészségügyi alapfeladat ellátását kizárólag vállalkozókkal kötött feladat ellátási szerződéssel biztosítja.

**Határidő:** 2022. december 22.

 **Felelős:** Dr. Zákány Zsolt bizottsági elnök

**8. Napirend:** Előterjesztés a berettyóújfalui 090095006 számú házi gyermekorvosi praxis további működtetéséről

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**127/2022. (XII. 20.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete 2023. január 1. napjától 2023. február 28. napjáig megbízza Dr. Varga-Csizmadia Enikő egyéni vállalkozó csecsemő- és gyermekgyógyász szakorvost, hogy a 090095006 számú tartósan betöltetlen házi gyermekorvosi praxisban házi gyermekorvosi feladatot lásson el helyettesítés útján, havonta bruttó 1.400.000 Ft összegű számla benyújtása mellett.

**Határidő:** 2022. december 22.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1743 perckor bezárta.

k.m.f.

 Nagy Istvánné Dr. Zákány Zsolt

 Ügyrendi, Közrendvédelmi és Pénzügyi Bizottság Elnöke

 Településfejlesztési Bizottság Elnöke

 Szántai László Csarkó Imre

 Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

jegyzőkönyvvezető